Električni romobili taksi aplikacije Bolt pojavili su se jučer u Splitu.

Potiho, bez previše pompe, Bolt je lansirao novu usluga kratkoročnog najma gradskih električnih romobila. Kako smo neslužbeno doznali, u tijeku je ispitivanje tržišta te je na određenim lokacijama u Splitu postavljeno 50-ak e-romobila. Kada se usluga i službeno lansira, za nekoliko tjedana, romobila će u najvećem gradu na obali biti nekoliko puta više.

Prema dostupnim informacijama, Splićanima je opcija korištenja i vožnje e-romobilom već dostupna unutar postojeće Bolt aplikacije, a romobil se otključava preko iste aplikacije. Samo oključavanje stoji četiri kune, a svaka minuta korištenja, odnosno vožnje, kunu, piše novac.hr.

Korisnici Reddita, gdje je vijest objavljena primjetili su da je e-romobil došao u "grad bez jednog kilometra biciklističke staze. Ovo će biti zanimljivo".

I dok se korisnici Reddita valjaju od smijeha, čisto sumnjamo da će to i Splićanima biti smiješno, a to je naslutio i jedan od sudionika rasprave: 'Dajem 3 dana maksimalo prije nego ih sparkiraju u podmorje'